**Aiškinamasis raštas**

Dėl Molėtų rajono savivaldybės tarybos 2011 m. gruodžio 22 d. sprendimo Nr. B1-268 „Dėl atlyginimo dydžio už teikiamą neformalųjį švietimą nustatymo“ pakeitimo

**1. Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto tikslas – patvirtinti atlyginimo už Molėtų moletų menų mokyklos teikiamą formalųjį švietimą papildantį ir neformalųjį vaikų bei suaugusiųjų švietimą dydį bei patvirtinti mokėjimo tvarkos aprašą.

Už teikiamą neformalųjį vaikų švietimą Molėtų menų mokykloje mokesčio dydis buvo nustatytas Molėtų rajono savivaldybės tarybos 2011 m. gruodžio 22 d. sprendimu Nr. B1-268 „Dėl atlyginimo dydžio už teikiamą neformalųjį švietimą nustatymo“.

Naujas atlyginimo dydis už Molėtų menų mokyklos teikiamą formalųjį švietimą papildantį ir neformalųjį vaikų bei suaugusiųjų švietimą bei muzikos instrumentų nuomą buvo apsvarstytas ir patvirtintas Molėtų menų mokyklos tarybos posėdyje 2019 m. vasario 28 d., protokolas Nr. V2-1

Patvirtinti naujus įkainius reikia nes:

1. Mokesčio už mokslą ir instrumentų nuomos paslaugos įkainiai buvo tvirtinti 2011 metais. Dabar mokesčio dydis neatitinka realios ekonominės situacijos ir rinkos įkainių, lyginant su aplinkinių regionų menų mokyklomis.
2. Mokestis turėtų būti diferencijuotas pagal ugdymo programą, nes ankstyvojo ir išplėstinio ugdymo programų mokiniams yra dėstoma mažiau disciplinų, nei pradinio ir pagrindinio ugdymo programų mokiniams.
3. Nuo 2019 m. rugsėjo 1 d. įvedama suaugusiųjų neformalaus švietimo programa. Reikia numatyti atlyginimo už mokslą dydį. Mokesčio dydis paskaičiuotas atsižvelgiant į mokyklos pedagogo vidutinį darbo užmokesčio valandos įkainį. Taip pat įvedamas atlygintinos paslaugos instrumentų nuomos suaugusiems mokestis.
4. Prie mokesčio mažinimo 95 procentais, pridedami papildomi punktai, kurie nebuvo numatyti:
   1. Kai mokinys yra našlaitis (nėra abiejų tėvų);
   2. Kai mokinys yra Molėtų vaikų savarankiško gyvenimo namų auklėtinis.
5. Prie mokesčio mažinimo 50 procentų pridėta papildoma išlyga:
   1. Kai mokinys yra našlaitis ir auga nepilnoje šeimoje (nėra vieno iš tėvų);
   2. Naujoje apmokėjimo tvarkoje numatytos išlygos dėl mokesčio už mokslą mažinimo: kai mokinys atvyksta į mokyklą iš kaimo vietovės, esančios toliau negu 10 km nuo Molėtų miesto (išskyrus tuos atvejus, kai mokykla apmoka kelionės išlaidas į / iš mokyklos ir tuos atvejus, kai užsiėmimai yra organizuojami kaimo vietovių bendrojo ugdymo įstaigų patalpose).
6. Nuo mokesčio mokėjimo atleidžiama:

6.1. kai mokinys nelankė įstaigos visą kalendorinį mėnesį dėl ligos ir tėvai (globėjai) raštu pateikė argumentuotą prašymą;

6.2. kai dėl susidariusių objektyvių priežasčių vieną kalendorinį mėnesį ar daugiau mokykloje nevykdomos programos.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas.

Lietuvos Respublikos švietimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiama - Mokesčio už mokslą ir instrumentų nuomos paslaugos įkainiai atitiks realios ekonominės situacijos ir rinkos įkainis.

Neigiamos pasekmės – už mokslą Molėtų menų mokykloje reikės mokėti brangiau.

**4. Priemonės sprendimui įgyvendinti**

Nėra

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Tėvų ir suaugusiųjų lėšos.

**6. Vykdytojai, įvykdymo terminai**

Molėtų menų mokykla.